Okresná prokuratúra Prešov 
Masarykova 16, 080 97 Prešov	

Číslo: 1 Pv 535/15/7707	Prešov, 06.10.2015 
EEČ : 2-58-531-2015

U Z N E S E N I E

Trestná vec:	obv. XXXXX 
Trestný čin:	Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Prešov 

Podľa § 215 odsek 1 písmeno b Trestného poriadku zastavujem trestné stíhanie obvineného  
XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX XXXXX
	väzba: nie
ktorý je trestne stíhaný pre trestný čin:
- Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:

od presne nezisteného času až do 21. 08. 2015 v XXXXX pred obytným blokom na Ul. XXXXX č. 33 a inde prechovával pre vlastnú potrebu 0,14 g bielej kryštalickej látky metamfetamín s obsahom 80,3%, z ktorého množstva by bolo možné vyrobiť 3 – 11 obvykle jednorázových dávok, kde metamfetamín je v zmysle zákona č. 139/1998 Z. z. o omamných látkach, psychotropných látkach a prípravkoch zaradený do II. skupiny psychotropných látok,skutkovú vetu  

lebo  tento skutok nie je trestným činom a nie je dôvod na postúpenie veci  
 
Odôvodnenie:

	Uznesením Obvodného oddelenia PZ XXXXX – sever ČVS: ORP-1225/SE-PO-2015 zo dňa 21. 08. 2015 bolo začaté trestné stíhanie a uznesením zo dňa 22. 08. 2015 bolo vznesené obvinenie XXXXX pre trestný čin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Trestného zákona na tom skutkovom základe, ako je to uvedené vo výrokovej časti tohto uznesenia.

	Preskúmaním vyšetrovacieho spisu bolo zistené, že potrebné úkony, súvisiace s objasňovaním konania obvineného a okolnosti zaistenia obvineného neboli vykonané tak, ako to ukladá Trestného poriadku, z dôvodu čoho nemožno považovať doteraz zadovážené dôkazy za podklad na trestné stíhanie.

	V danej veci boli vykonané potrebné úkony pracovníkmi Odboru kriminálnej polície nezákonným spôsobom, keď títo vykonali rekogníciu páchateľa, čím malo dôjsť k začatiu trestného stíhania, avšak Trestný poriadok ich neoprávňoval na vykonanie uvedeného úkonu a tiež došlo k sledovaniu páchateľa bez príslušného príkazu.

	Podľa § 119 ods. 2 Trestného poriadku, môže za dôkaz slúžiť len to, čo bolo získané zákonným spôsobom, t. j. v súlade s ustanoveniami Trestného poriadku, prípadne podľa osobitného zákona, napr. zákona o Policajnom zbore, čo v tomto prípade splnené nebolo.

	V danom prípade trestné stíhanie bolo založené na dôkazoch, ktoré boli získané nezákonným spôsobom, pričom ide o nezákonnosť absolútnu,  neodstrániteľnú, a preto bolo potrebné rozhodnúť tak, ako je to uvedené vo výrokovej časti tohto uznesenia a trestné stíhanie zastaviť.

  

Poučenie:
Proti tomuto uzneseniu je prípustná sťažnosť, ktorú možno podať u prokurátora Okresná prokuratúra do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	XXXXX 
	 prokurátorka